भलिबल टोली हङकङ जाँदै
नेपाली राष्ट्रिय पुरुष भलिबल टोली अन्तर्राष्ट्रिय मैत्रीपूर्ण खेलका लागि बिहीबार हङकङ भ्रमणमा जाने भएको छ । इमबहादुर मगरको कप्तानीमा नेपालले माघ १४ र १५ गते हङकङको राष्टिय टिमसग दुई मैत्रीपूर्ण खेल खेल्नेछ । मकाउको राष्ट्रिय टिमसँग पनि माघ १७ मा मैत्रीपूर्ण खेल्ने कार्यक्रम छ । 
काठमाडौँ — नेपाली राष्ट्रिय पुरुष भलिबल टोली अन्तर्राष्ट्रिय मैत्रीपूर्ण खेलका लागि बिहीबार हङकङ भ्रमणमा जाने भएको छ । इमबहादुर मगरको कप्तानीमा नेपालले माघ १४ र १५ गते हङकङको राष्टिय टिमसग दुई मैत्रीपूर्ण खेल खेल्नेछ । मकाउको राष्ट्रिय टिमसँग पनि माघ १७ मा मैत्रीपूर्ण खेल्ने कार्यक्रम छ । नेपाल भलिबल संघका अध्यक्ष मनोरञ्जन रमण शर्माको नेतृत्वमा जाने टोली २१ सदस्यीय हुनेछ । टोलीमा कप्तान इमसहित मानबहादुर श्रेष्ठ, कुलबहादुर थापा, धनबहादुर भट्ट र दिलबहादुर सुनार, हरिबहादुर अधिकारी, महेन्द्र श्रेष्ठ र भैरव बम, राजकुमार निरौला, नरेन्द्र गिरी, ईश्वर थापा, दुर्गाप्रसाद महतो छन् । टोलीमा वीरेन्द्र चौधरी मुख्य प्रशिक्षक र जगदीश भट्ट सहायक प्रशिक्षक रहने छन् । टिम ब्यवस्थापकमा राजकुमार गुरुङ छन् । रेफ्रीको भूमिकामा क्यान्डिेड एसियन रेफ्री पूर्णप्रसाद चौलागाईं पनि हुने छन् । न्यु डायमन्ड शीर्षस्थानमाकाठमाडौं– शिवम् न्यु डायमन्ड एकेडेमी ढोरपाटन महिला डबल लिग भलिबलमा आफ्नो अपराजित यात्रा कायम राखेर शीर्षस्थानमा उक्लिएको छ । बुधबार न्यु डायमन्डले स्प्रिङडेललाई २५–७, २५–१, २५–३ को सेटमा हराए । डायमन्डले ७ खेलबाट २१ अंक बटुलेको छ । टप्स उमावि र श्रीगाउँ खेलकुद विकास समिति दाङ पनि विजयी छन् । टप्सले पारामाउन्ट हाइस्कुललाई २५–१०, २५–७, २५–७ को सोझो सेटमा हरायो । श्रीगाउँले न्यु डायमन्ड स्पोर्ट्स क्लबमाथि २५–४, २५–१६, २५–१० को जित पायो । टप्सले ४ खेलबाट १२ अंक जोडेको छ । 